**VÝZVA NA PREDKLADANIE PONÚK**

Predmet zákazky:

**Dodávka rehabilitačných pomôcok a prístrojov**

Verejné obstarávanie realizované postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

V Bratislave, dňa 18.11.2022

Vecný gestor:

**MUDr. Eva Kmetyová**

FRO, UNB Nemocnica sv. Cyrila a Metoda

Procesný garant:

**.........................................................................JUDr. Mgr. Miriam Slobodníková, PhD.** Oddelenie verejného obstarávania

Súťažné podklady schválil:

**Mgr. Alexander Kanóc**

Vedúci Oddelenia verejného obstarávania

**MUDr. Alexander Mayer, PhD., MPH., MHA**

riaditeľ UNB

**Výzva na predkladanie ponúk**

zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa**

Obchodné meno: Univerzitná nemocnica Bratislava

Sídlo: Pažítková 4, 821 01 Bratislava

Zastúpený: MUDr. Alexander Mayer, PhD., MPH., MHA., riaditeľ UNB

IČO: 31813861

DIČ: 2021700549

IČ DPH: SK2021700549

Internetová adresa: https://www.unb.sk/

Verejný obstarávateľ podľa § 7 ods. 1 písm. d) ZVO

1. **Názov predmetu zákazky**

Dodávka rehabilitačných pomôcok a prístrojov

1. **Druh zákazky:** Tovar
2. **Miesto a lehota dodania predmetu zákazky**

Miestom plnenia predmetu zákazky je:

Nemocnica sv. Cyrila a Metoda, FRO, Antolská 11, 851 07 Bratislava

Lehota dodania je max. 30 kalendárnych dní od zaslania objednávky verejným obstarávateľom.

1. **Opis predmetu zákazky**

Predmet zákazky a jeho rozsah je uvedený v prílohe č. 1 tejto Výzvy.

1. **Spoločný slovník obstarávania (CPV)**

[33196000-0 - Zdravotné pomôcky](http://www.cpv.enem.pl/sk/33196000-0)

1. **Predpokladaná hodnota zákazky**

Predpokladaná hodnota zákazky bude určená týmto prieskumom a bude zodpovedať celkovej cene za predmet zákazky v EUR bez DPH predloženej úspešným uchádzačom (určenie predpokladanej hodnoty a určenie úspešného uchádzača je realizované jedným prieskumom trhu).

1. **Výsledok verejného obstarávania**

Objednávka pre každú časť zákazky

1. **Rozdelenie na časti** – áno, zákazka sa delí na 4 časti:

Časť 1 – Parafínový kúpeľ s výpustným ventilom pre parafín – 2 ks,

Časť 2 – Elektrické vyšetrovacie a masážne lehátko – 4 ks,

Časť 3 – Posturomed prístroj pre proprieoceptívnu posturálnu terapiu so zábradlím – 1 ks,

Časť 4 - Vibromasážny stroj – 1 ks,

1. **Podmienky účasti**

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) ZVO alebo ak u neho existuje dôvod na vylúčenie podľa § 40 ods. 6 písm. f) ZVO.

Verejný obstarávateľ uvedené skutočnosti overí u úspešného uchádzača prostredníctvom príslušného webového sídla (napr. www.orsr.sk), resp. www.uvo.gov.sk. Splnenie podmienky účasti podľa § 32 ods. 1 písm. f) ZVO uchádzač preukazuje prostredníctvom prehlásenia v rámci jeho Cenovej ponuky.

1. **Komunikácia medzi verejným obstarávateľom a záujemcami/uchádzačmi**

Verejný obstarávateľ bude pri komunikácii so záujemcami/uchádzačmi postupovať **prostredníctvom komunikačného rozhrania systému JOSEPHINE.** Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

JOSEPHINE je softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE **je nutné používať** jeden z podporovaných internetových prehliadačov:

- Mozilla Firefox verzia 13.0 a vyššia,

- Google Chrome alebo

- Microsoft Edge.

**Pravidlá pre doručovanie** – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

**Obsahom komunikácie** prostredníctvom komunikačného rozhrania systému JOSEPHINE bude predkladanie ponúk, prípadné vysvetľovanie obsahu tejto výzvy na predkladanie ponúk, vysvetľovanie predložených ponúk, vysvetľovanie predložených dokladov atď. V prípade, že verejný obstarávateľ rozhodne aj o možnosti iného spôsobu komunikácie než prostredníctvom komunikačného rozhrania JOSEPHINE, tak vo výzve túto skutočnosť zreteľne uvedie. Ak bude uchádzač alebo ponuka uchádzača z daného verejného obstarávania vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Uchádzačom bude prostredníctvom komunikačného rozhrania systému JOSEPHINE zaslaná informácia o výsledku vyhodnotenia ponúk.

Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

**Registrácia**

Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

1. **Náležitosti ponuky**

Uchádzačom predložená ponuka musí obsahovať naskenované nasledovné doklady a dokumenty (odporúčaný formát je „PDF“):

1. **cenová ponuka** pre min. 1 časť zákazky spolu s vyhláseniami uchádzača v štruktúre podľa Prílohy č. 2 tejto Výzvy, ktorá musí obsahovať aj **Vlastný návrh plnenia uchádzača** s uvedením konkrétnych parametrov danej položky, ako výrobcu a ďalších informácií uvedených v Prílohe č. 2, tak aby verejný obstarávateľ vedel posúdiť splnenie stanovených minimálnych parametrov v opise predmetu zákazky,
2. **Dokumenty preukazujúce splnenie podmienok účasti** podľa bodu č.9 tejto Výzvy.

V prípade potreby objasnenia informácií uvedených v tejto Výzve a jej príloh alebo v iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať o ich vysvetlenie prostredníctvom systému JOSEPHINE.

1. **Spôsob určenia ceny**

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie dodania predmetu zákazky, pričom do svojej ceny zahrnie všetky náklady spojené s plnením predmetu zákazky.

Uchádzačom navrhované ceny uvedené v ponuke budú vyjadrené v mene: EUR.

Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní.

Všetky vkladané hodnoty musia byť zaokrúhlené na dve desatinné miesta a nesmú byť vyjadrené záporným číslom.

V prípade, ak je uchádzač identifikovaný pre DPH v inom členskom štáte EÚ alebo je zahraničnou osobou z tretieho štátu, tento uchádzač si nebude fakturovať DPH. Vo svojej ponuke v Návrhu na plnenie kritérií uvedie príslušnú sadzbu a výšku DPH podľa zákona č. 222/2004 Z.z. v znení platnom ku dňu uplynutia lehoty na predkladanie ponúk a cenu vrátane DPH. Verejný obstarávateľ je zdaniteľnou osobou a v tomto prípade bude povinný odviesť DPH v SR podľa zákona č. 222/2004 Z.z.

1. **Lehota, miesto a spôsob predkladania ponúk**

Uchádzači predložia svoje ponuky elektronicky priamo do systému JOSEPHINE vo vyhlásenej zákazke na webovej adrese <https://josephine.proebiz.com/sk/tender/34694/summary> vyplnením ponukového formulára určeného na príjem ponúk a vložením požadovaných dokladov a dokumentov v záložke Ponuky. Ponuky sa predkladajú v lehote na predkladanie ponúk určenej a uvedenej v systéme Josephine v príslušnej zákazke v záložke Prehľad.

Verejný obstarávateľ odporúča záujemcom predložiť ponuku v dostatočnom časovom predstihu pred uplynutím lehoty na predkladanie ponúk.

Ponuka uchádzača predložená po uplynutí lehoty na predkladanie ponúk se elektronicky neotvorí.

Prípadné predĺženie lehoty na predkladanie ponúk bude uchádzačom dostatočne vopred oznámené formou elektronickej komunikácie v systéme JOSEPHINE.

Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

1. **Kritériá na vyhodnotenie ponúk a pravidlá ich uplatnenia**

Verejný obstarávateľ vyhodnotí predložené ponuky pre každú z častí 1-4 podľa nasledovného kritéria:

***Najnižšia celková cena za celý predmet zákazky v EUR s DPH***

Pravidlá na uplatnenie kritéria:

Za prvú v poradí bude označená ponuka s najnižšou predloženou celkovou cenou za predmet zákazky v EUR s DPH v každej časti zákazky. Ako druhá v poradí bude označená ponuka s druhou najnižšou celkovou cenou za predmet zákazky v EUR s DPH v každej časti atď. Poradie ostatných uchádzačov sa určí obdobne.

Požiadavky na predmet zákazky a splnenie podmienok účasti stanovených v tejto Výzve bude verejný obstarávateľ posudzovať u uchádzača, ktorý sa umiestni na prvom mieste v poradí podľa stanovených kritérií na vyhodnotenie ponúk. Ak dôjde k vylúčeniu uchádzača, vyhodnotí sa následne splnenie podmienok u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal požiadavky na predmet zákazky a podmienky účasti.

Úspešným uchádzačom sa stane uchádzač, ktorého ponuka sa umiestni na prvom mieste v poradí a ktorý splní stanovené požiadavky na predmet zákazky a podmienky účasti. Ponuky ostatných uchádzačov budú vyhodnotené ako neúspešné.

1. **Objednávka**

Úspešnému uchádzačovi verejný obstarávateľ oznámi, že uspel a zašle mu objednávku.

Neúspešným uchádzačom verejný obstarávateľ zašle informáciu o výsledku vyhodnotenia ponúk s informáciou, že neuspeli a s uvedením dôvodu. Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

Verejný obstarávateľ si vyhradzuje právo neprijať ani jednu z predložených ponúk a ukončiť tento proces bez zadania zákazky. V takom prípade je povinný toto rozhodnutie odôvodniť.

1. **Doplňujúce informácie**

Úhrada predmetu zákazky bude realizovaná z účelovo vyčlenených finančných prostriedkov pridelených na tento účel zo strany poskytovateľa MZ SR. V prípade neakceptovania procesu obstarania zo strany poskytovateľa finančných prostriedkov, resp. ak finančné prostriedky zo strany poskytovateľa nebudú pridelené, objednávateľ si vyhradzuje právo od objednávky odstúpiť.

Za predloženie Vašej cenovej ponuky Vám vopred ďakujeme.

V Bratislave, dňa: 18.11.2022

PRÍLOHY:

Príloha č. 1 – Opis predmetu zákazky, návrh na plnenie kritéria a štruktúrovaný rozpočet ceny

Príloha č. 2 – Návrh na plnenie kritéria

**Príloha č. 1 – Opis predmetu zákazky, návrh na plnenie kritéria a štruktúrovaný rozpočet ceny**

**Technická špecifikácia prístroja**

Časť 1 – Parafínový kúpeľ s výpustným ventilom pre parafín – 2 ks,

|  |  |
| --- | --- |
| **Technické parametre** | **Hodnota /charakteristika** |
| Regulátok (on-off): digitálny regulátor vody | 30-90st.C |
| Prípojka: | 230 V |
| Max. výkon: | 1400 W |
| Výpustný ventil: | Voda/parafín |
| Vonkajší rozmer | Min. 540x660x290mm |
| Objem parafínového kúpeľa | Min. 2x20 l |
| Objem vodného kúpeľa | Min. 2x24 l |
| Odporúčaná kapacita | vodné kúpele 10 nosičov tepla |
| Meteriál: | nerez |
| Napätie | 240/50Hz |

Časť 2 – Elektrické vyšetrovacie a masážne lehátko – 4 ks

|  |  |
| --- | --- |
| **Technické parametre** | **Hodnota /charakteristika** |
| Dvojdielne lehátko s kratším hlavovým dielom | áno |
| Elektricky nastaviteľná výška | 50-100sm |
| Ručné ovládanie | áno |
| Masívna oceľová konštrukcia | áno |
| Polohovateľná časť nastaviteľná ručne | od -30 do +50 stupňov |
| Hrúbka polstrovania lôžka | Min. 8 cm |
| Otvor na tvár | áno |
| Držiak na papier | áno |
| Výška | 57-86 cm |
| Rozmery | Min. 195 cm dĺžka, 65-70 cm šírka |
| Nosnosť stola | Min. 160 kg |

Časť 3 – Posturomed prístroj pre proprieoceptívnu posturálnu terapiu so zábradlím – 1 ks

|  |  |
| --- | --- |
| **Technické parametre** | **Hodnota /charakteristika** |
| Plocha na státie | Min. 60x60cm |
| Celkový rozmer | Min. 85x85cm |
| Trojstranné bezpečnostné zábradlie | áno |
| Oscilácia frekvencia zablokované (locked) | 2,0-4,2 Hz |
| Oscilácia frekvencia nezablokované (unlocked) | 1,0-3,2 Hz |
| nosnosť | Min. 180kg |

Časť 4 - Vibromasážny stroj – 2 ks

|  |  |
| --- | --- |
| **Technické parametre** | **Hodnota /charakteristika** |
| Povrch tvorený masážnou protišmykovou podložkou | áno |
| Min. 50 stupňov rýchlosti | áno |
| Princíp vibrácií horizontálny hohyb dosky do strán | áno |
| Amplitúda | Min. 10 mm |
| Rozsah frekvencie | 0-180RMP/s |
| LED computer zobrazuje nastavené hodnoty | áno |
| Min. 5 prednastavených programov a manuálny režim | áno |
| Meranie telesného tuku | áno |
| Posilňovacie gumy pre ešte efektívnejšie výsledky | áno |
| Masážna plocha | Min. 53x38 cm |
| Rozmery po zostavení | Min. 74x70x122 cm |
| Výkon | 1,5 HP – 550W |
| Napájanie | 230 V – 50 Hz |
| Hmotnosť | Max. 46 kg |
| Nosnosť | Max. 150 kg |

**Záručná doba**

Komplexný záručný servis na EKG prístroj (záruka sa nevzťahuje na vady, ktoré spôsobí Odberateľ neodbornou manipuláciou resp. používaním v rozpore s návodom na obsluhu a tiež sa nevzťahuje na vady, ktoré vzniknú v dôsledku živelnej pohromy, vyššej moci alebo vandalizmu) po dobu 24 mesiacov od doby dodania tovaru.

V prípade poruchy zariadenia servisná odozva maximálne do 12 hodín od nahlásenia poruchy v rámci pracovných dní a servisný zásah do maximálne 24 hodín v rámci pracovných dní. Dodávateľ bude vykonávať pravidelné prehliadky celej zostavy v intervaloch stanovených výrobcom. Najviac 14 dní pred uplynutím záručnej lehoty, Dodávateľ vykoná bezplatnú bezpečnostno technickú prehliadku a bezplatné odstránenie všetkých zistených vád a nedostatkov spadajúcich pod záruku.

**Ďalšie informácie**

Verejný obstarávateľ požaduje dodanie predmetu zákazky, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom. Prístrojová technika musí byť nová, nerepasovaná, nepoužitá s minimálnymi technicko-medicínskymi a funkčnými parametrami uvedenými verejným obstarávateľom v tejto Výzve.

Dodanie tovaru zahŕňa:

a. dokumenty nevyhnutné pre riadne užívanie tovaru (ktoré predloží úspešný uchádzač po dodaní tovaru do 3 pracovných dní), a to

i. Vyhlásenie výrobcu o zhode výrobku (SVK jazyk, prípadne úradný preklad, ak je v inom jazyku okrem českého jazyka) (Toto vyhlásenie o zhode musí deklarovať, že zdravotnícke zariadenie, t.j. predmet zmluvy, je vyrobené v súlade s normami: SMERNICA RADY 93/42/EHS zo dňa 14. júna 1993 o zdravotníckych pomôckach alebo SMERNICA 98/79/ES EURÓPSKEHO PARLAMENTU A RADY z 27. októbra 1998 o diagnostických zdravotníckych pomôckach in vitro),

ii. Certifikát vydaný príslušnou certifikačnou spoločnosťou (SVK jazyk, prípadne úradný preklad, ak je v inom jazyku okrem českého jazyka),

iii. Doklad o pridelení ŠUKL kód zariadenia,

iv. Príslušná technická a sprievodná dokumentácia,

v. Návod na obsluhu (SVK alebo CZ Jazyk),

vi. Záručný list, Preberací protokol,

vii. Inštalačný protokol,

viii. Protokol o zaškolení zamestnancov kupujúceho.

b. služby súvisiace s dodaním tovaru

i. dopravu do miesta dodania,

ii. vyloženie a vybalenie, ekologickú likvidáciu obalov dodávateľom, ktorý vzniká pri odbaľovaní tovaru,

iii. montáž, inštaláciu, odskúšanie a uvedenie tovaru do prevádzky,

iv. zaškolenie zamestnancov kupujúceho (s obsluhou, údržbou a ošetrovaním tovaru),

v. protokolárne prevzatie a odovzdanie predmetu zákazky

vi. záručný servis tovaru počas záručnej doby.

Verejný obstarávateľ požaduje dodanie predmetu zákazky, ktorý je schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN a všeobecne záväzným právnym predpisom. Prístrojová technika musí byť nová, nerepasovaná, nepoužitá s minimálnymi technicko-medicínskymi a funkčnými parametrami uvedenými verejným obstarávateľom v tejto výzve.

**Príloha č. 2 – Návrh na plnenie kritéria**

**Názov zákazky: Dodávka rehabilitačných pomôcok a prístrojov**

**Identifikačné údaje uchádzača:**

**Obchodné meno:**

**Sídlo:**

**Zastúpený:**

**IČO:**

**DIČ:**

**Kontaktná osoba:**

**Tel:**

**Mail:**

Časť 1 – Parafínový kúpeľ s výpustným ventilom pre parafín – 2 ks,

|  |  |  |
| --- | --- | --- |
| **Technické parametre** | **Hodnota /charakteristika** | **Hodnota parametra ponúkaného zariadenia** |
| Regulátok (on-off): digitálny regulátor vody | 30-90st.C | *Vyplní uchádzač* |
| Prípojka: | 230 V | *Vyplní uchádzač* |
| Max. výkon: | 1400 W | *Vyplní uchádzač* |
| Výpustný ventil: | Voda/parafín | *Vyplní uchádzač* |
| Vonkajší rozmer | Min. 540x660x290mm | *Vyplní uchádzač* |
| Objem parafínového kúpeľa | Min. 2x20 l | *Vyplní uchádzač* |
| Objem vodného kúpeľa | Min. 2x24 l | *Vyplní uchádzač* |
| Odporúčaná kapacita | vodné kúpele 10 nosičov tepla | *Vyplní uchádzač* |
| Meteriál: | nerez | *Vyplní uchádzač* |
| Napätie | 240/50Hz | *Vyplní uchádzač* |

Časť 2 – Elektrické vyšetrovacie a masážne lehátko – 4 ks

|  |  |  |
| --- | --- | --- |
| **Technické parametre** | **Hodnota /charakteristika** | **Hodnota parametra ponúkaného zariadenia** |
| Dvojdielne lehátko s kratším hlavovým dielom | áno | *Vyplní uchádzač* |
| Elektricky nastaviteľná výška | 50-100sm | *Vyplní uchádzač* |
| Ručné ovládanie | áno | *Vyplní uchádzač* |
| Masívna oceľová konštrukcia | áno | *Vyplní uchádzač* |
| Polohovateľná časť nastaviteľná ručne | od -30 do +50 stupňov | *Vyplní uchádzač* |
| Hrúbka polstrovania lôžka | Min. 8 cm | *Vyplní uchádzač* |
| Otvor na tvár | áno | *Vyplní uchádzač* |
| Držiak na papier | áno | *Vyplní uchádzač* |
| Výška | 57-86 cm | *Vyplní uchádzač* |
| Rozmery | Min. 195 cm dĺžka, 65-70 cm šírka | *Vyplní uchádzač* |
| Nosnosť stola | Min. 160 kg | *Vyplní uchádzač* |

Časť 3 – Posturomed prístroj pre proprieoceptívnu posturálnu terapiu so zábradlím – 1 ks

|  |  |  |
| --- | --- | --- |
| **Technické parametre** | **Hodnota /charakteristika** | **Hodnota parametra ponúkaného zariadenia** |
| Plocha na státie | Min. 60x60cm | *Vyplní uchádzač* |
| Celkový rozmer | Min. 85x85cm | *Vyplní uchádzač* |
| Trojstranné bezpečnostné zábradlie | áno | *Vyplní uchádzač* |
| Oscilácia frekvencia zablokované (locked) | 2,0-4,2 Hz | *Vyplní uchádzač* |
| Oscilácia frekvencia nezablokované (unlocked) | 1,0-3,2 Hz | *Vyplní uchádzač* |
| nosnosť | Min. 180kg | *Vyplní uchádzač* |

Časť 4 - Vibromasážny stroj – 2 ks

|  |  |  |
| --- | --- | --- |
| **Technické parametre** | **Hodnota /charakteristika** | **Hodnota parametra ponúkaného zariadenia** |
| Povrch tvorený masážnou protišmykovou podložkou | áno | *Vyplní uchádzač* |
| Min. 50 stupňov rýchlosti | áno | *Vyplní uchádzač* |
| Princíp vibrácií horizontálny hohyb dosky do strán | áno | *Vyplní uchádzač* |
| Amplitúda | Min. 10 mm | *Vyplní uchádzač* |
| Rozsah frekvencie | 0-180RMP/s | *Vyplní uchádzač* |
| LED computer zobrazuje nastavené hodnoty | áno | *Vyplní uchádzač* |
| Min. 5 prednastavených programov a manuálny režim | áno | *Vyplní uchádzač* |
| Meranie telesného tuku | áno | *Vyplní uchádzač* |
| Posilňovacie gumy pre ešte efektívnejšie výsledky | áno | *Vyplní uchádzač* |
| Masážna plocha | Min. 53x38 cm | *Vyplní uchádzač* |
| Rozmery po zostavení | Min. 74x70x122 cm | *Vyplní uchádzač* |
| Výkon | 1,5 HP – 550W | *Vyplní uchádzač* |
| Napájanie | 230 V – 50 Hz | *Vyplní uchádzač* |
| Hmotnosť | Max. 46 kg | *Vyplní uchádzač* |
| Nosnosť | Max. 150 kg | *Vyplní uchádzač* |

Špecifikácia kúpnej ceny – podrobný rozpis a štruktúra ponukovej ceny

*Vyplní uchádzač*

*Časť 1*

|  |  |  |  |  |  |  |
| --- | --- | --- | --- | --- | --- | --- |
| **Názov položky** | **MJ** | **Množstvo** | **Jednotková cena v EUR bez DPH** | **Jednotková cena v EUR s DPH** | **Cena spolu v EUR bez DPH** | **Cena spolu v EUR s DPH** |
| **Parafínový kúpeľ s výpustným ventilom pre parafín** | **ks** | **2** |  |  |  |  |

Časť 2

|  |  |  |  |  |  |  |
| --- | --- | --- | --- | --- | --- | --- |
| **Názov položky** | **MJ** | **Množstvo** | **Jednotková cena v EUR bez DPH** | **Jednotková cena v EUR s DPH** | **Cena spolu v EUR bez DPH** | **Cena spolu v EUR s DPH** |
| **Elektrické vyšetrovacie a masážne lehátko** | **ks** | **4** |  |  |  |  |

Časť 3

|  |  |  |  |  |  |  |
| --- | --- | --- | --- | --- | --- | --- |
| **Názov položky** | **MJ** | **Množstvo** | **Jednotková cena v EUR bez DPH** | **Jednotková cena v EUR s DPH** | **Cena spolu v EUR bez DPH** | **Cena spolu v EUR s DPH** |
| **Posturomed prístroj pre proprieoceptívnu posturálnu terapiu so zábradlím** | **ks** | **1** |  |  |  |  |

Časť 4

|  |  |  |  |  |  |  |
| --- | --- | --- | --- | --- | --- | --- |
| **Názov položky** | **MJ** | **Množstvo** | **Jednotková cena v EUR bez DPH** | **Jednotková cena v EUR s DPH** | **Cena spolu v EUR bez DPH** | **Cena spolu v EUR s DPH** |
| **Vibromasážny stroj** | **ks** | **2** |  |  |  |  |

V...................., dňa.............

Podpis uchádzača